Vilniaus dailės akademijos leidykloje leidžiamame tęstiniame mokslinių straipsnių rinkinyje *Acta Academiae Artium Vilnensis* (leidinio straipsniai įtraukti į *EBSCO Publishing* sąrašą: http://leidykla.vda.lt/leidiniai/acta-academiae-artium-vilnensis) 2019 m. numatytas numeris paminklotvarkos ir restauravimo temoms aptarti. Preliminarus jo pavadinimas:

**PAVELDOTVARKOS IR RESTAURAVIMO LABORATORIJA**

„Laboratorijos“ sąvoka pasirinkta neatsitiktinai, ji siejama tiek su taikomaisiais tyrimais paveldotvarkos bei restauravimo srityse, tiek ir su fundamentinių mokslo idėjų iškėlimu, naujų metodų diegimu. XXI a. pradžia Lietuvoje, o ir už jos ribų nužymėta tikrai iškiliais paveldotvarkos projektais, leidžiančiais kalbėti apie skirtingas dailės ir architektūros restauravimo mokyklas, kryptis, medžiagas ir pan. Leidiniui kviečiame siūlyti mokslinius straipsnius analizuojančius tradiciniais restauravimo ar kitokiais būdais, pvz. skaitmeninėmis priemonėmis, vykdomo kultūros paveldo saugojimo atvejus. Tekstai gali būti projektuoti į restauravimo istorijos pristatymą arba reprezentuoti aktualius, pastaraisiais metais vykdytus ar tebevykdomus pavyzdžius. Taip pat prasminga parodyti kaip Lietuvos paveldotvarka atrodo platesniame, kitų kraštų kontekste, todėl kviečiame straipsnių temas (anglų k.) siūlyti ir kolegas dailės bei architektūros istorikus, restauratorius, paveldo specialistus iš užsienio.

Straipsnių temų siūlymų su trumpomis anotacijomis laukiame iki **2018 m. vasario 1 d**. Tekstų parengimui skiriama laiko iki **2018 m. rugsėjo 20 d.** Parengti tekstai bus recenzuojami.

Leidinį planuojama išleisti 2019 m.

dr. Dalia Klajumienė

kontaktams: dklajum@gmail.com